Federația Sanitas, despre acuzația de omor la Sf. Pantelimon: Este fondată pe o necunoaștere completă a laturii medicale
Federația Sanitas din România a reacționat în scandalul de la Spitalul Sfântul Pantelimon din București - unde doi medici sunt arestați sub acuzația de omor calificat cu premeditare după moartea unui pacient căruia i-ar fi scăzut doza de noradrenalină - și menționează că un comunicat al Societății Române de Anestezie și Terapie Intensivă arată că nu se poate pune problema de omor cu premeditare și că din datele puse la dispoziție de Parchet rezultă că acuzația este fondată pe o necunoaștere completă a laturii medicale a cazului. Federația Sanitas consideră că pentru a susține o astfel de acuzație și pentru a se finaliza cu o condamnare definitivă este drum lung.